EU još uvijek daleko od punog poštivanja ljudskih prava
U posljednjem istraživanju Evropskog centra za fundamentalna prava u Beču, pored ostalog se konstatuje, da se u čak devet evropskih drž
Evropska unija je još uvijek daleko od punog poštivanja ljudskih prava, upozorava posljednje istraživanje Evropskog centra za fundamentalna prava u Beču. Pored ostalog, u čak devet evropskih država ljudi se suočavaju sa disktrminacijom samo zato što imaju drugačija imena ili boju kože. U ozbiljnom broju članica Evropske unije, dovoljno je da vam ime strano zvuči ili da imate neodgovorajuću boju kože, pa da se suočite sa ozbiljnom diskriminacijom kada tražite posao, smještaj ili obrazovanje, upozorava danas objavljeni izvještaj Evropskog centra za osnovna ljudska prava- najsnažnije je to izraženo u slučaju Roma ili imigranata, koji se, po pravilu, suočavaju sa nejednakim tretmanom kada traže smještaj i jednaka prava na obrazovanje. Opšti trend netolerancije, rasizma, ksenofobije i nasilja je u zabrinjavajućem usponu u Danskoj, Njemačkoj, Francuskoj, Irskoj, Poljskoj, Finskoj, Slovačkoj i Velikoj Britaniji, dok je nešto bolja situacija, kako, prema podacima dobijenim od nacionalnih vlasti, tvrdi Centar, u Austriji, Čečkoj i Švedskoj. Izvještaj upozorava da se negativni trend mora zaustaviti, kako bi se opravdalo nastojanje Brisela da Evropu prikaže kao prostor tolerancije, demokratije i uvažavanja ljudskih prava. Unija je još 2000-te dogovorila- sve članice će u svoje nacionalne zakone integrisati principe jednakog tretmana osoba bez obzira na njihovu rasnu ili etničku pripadnost- medjutim, posljednji izvještaj Centra, uz posjećanje da trend rasta rasizma i ksenofobije u evropskim članicama nije novi, te da diskriminaciju često provode oni koju su u službii države- policija, te službenici imigracijskih i graničnih službi, daje Briselu ozbiljan razlog za zabrinutost i preispitivanje politike Unije i njenih država na ovom polju.